pythainlp/thai-wiki-dataset-v3 huggingface dataset:
บาโรกป็อป

บาโรกป็อป , บาโรกร็อก, หรือ บาโรกอังกฤษ, มักจะใช้สลับกับ แชมเบอร์ป็อปหรือแชมเบอร์ร็อก เป็นแนวเพลงย่อยของดนตรีป็อปร็อก ซึ่งเกิดขึ้นในสหรัฐอเมริกา และสหราชอาณาจักร ปรากฏให้เห็นในช่วงกลางยุคปี 1960 โดยในช่วงนั้นเป็นการผสมของป็อปร็อกและดนตรีคลาสสิก โดยเฉพาะดนตรียุคบาโรก
บาโรกป็อปมีความสำเร็จเป็นอย่างมากในปลายยุคปี 1960 ด้วยศิลปินในแนวเพลงนี้ ได้แก่ เดอะบีชบอยส์, เดอะมูดีบลูส์, เดอะบีเทิลส์, เดอะโรลลิงสโตนส์, เลิฟ และ โพรคัล ฮารัม แล้วหลักนิยมของบาโรกป็อปก็เริ่มจางหายไปในยุคปี 1970 ส่วนหนึ่งเป็นเพราะแนวดนตรีพังก์ร็อก, ดิสโก้ และฮาร์ดร็อกที่ได้รับความนิยมแทน แต่อย่างไรก็ตาม ดนตรียังคงมีการผลิตในแนวเพลงนี้อยู่เป็นธรรมเนียม
== อ้างอิง ==
ประเภทดนตรีป็อป
ฮาร์ตแลนด์ร็อก

ฮาร์ตแลนด์ร็อก  เป็นแนวเพลงประเภทหนึ่งของดนตรีร็อก ที่มีตัวอย่างให้เห็นความสำเร็จในเชิงพาณิชย์ของนักร้อง นักแต่งเพลง เช่น บรูซ สปริงส์ทีน, บ็อบ ซีเกอร์, ทอม เพตตี และจอห์น เมลเลนแคมป์ มีลักษณะเฉพาะคือเป็นแนวดนตรีที่ตรงไปตรงมา ข้องเกี่ยวกับชีวิตชาวอเมริกันที่เป็นผู้ใช้แรงงานในโรงงาน และความเชื่อมั่นว่าดนตรีร็อกมีจุดมุ่งหมายมากกว่าเพียงแค่ความบันเทิง
== อ้างอิง ==
ประเภทดนตรีร็อก
เหมือนนกไร้ปีก

เหมือนนกไร้ปีก สตูดิโออัลบั้ม ชุดแรกของ ฟรุตตี้ วางแผงครั้งแรกเมื่อปี 2526 ในสังกัด อาร์เอสซาวด์
เมื่ออัลบั้มชุดนี้ออกวางแผงปรากฏว่าประสบความสำเร็จพอสมควรโดยเพลงดังในอัลบั้มชุดนี้ได้แก่ เหมือนนกไร้ปีก และ ความรัก
== เพลงในอัลบั้ม ==
เหมือนนกไร้ปีก
ความรัก
สมิหลา
ขาดเธอใจฉันเหงา
หัวใจฉันบินไปหนใด
อัลบั้มเพลงไทยสากล
อัลบั้มเพลงในปี พ.ศ. 2526
คนข้างเคียง

คนข้างเคียง เป็น สตูดิโออัลบั้ม ลำดับที่สอง ของวง ฟรุตตี้ ออกวางแผงเมื่อปี พ.ศ. 2527 ในสังกัด อาร์เอสซาวด์ โดยอัลบั้มชุดนี้ได้รับการตอบรับที่ค่อนข้างดีจากแฟนเพลงมากกว่าอัลบั้มชุดแรกมีเพลงที่เป็นที่รู้จักในอัลบั้มได้แก่   คนข้างเคียง จากปลายปากกาของคุณ สมโภชน์ วิปุลัมภ์ รุ่นพี่ที่เคยร่วมงานกับ ชมพู สุทธิพงษ์ ตอนยังเป็นวงดนตรีโฟล์คซองชื่อ นานา
== เพลงในอัลบั้ม ==
คนข้างเคียง
รักเชื่อมใจ
แดนเสรี
รักมิคลาย
รักคือเพลง
รสสัมผัส
ใคร
เธอจากไป
โอ้...ยอดชีวี
เอายังไง...เอ๋
อัลบั้มเพลงไทยสากล
อัลบั้มเพลงในปี พ.ศ. 2527
ดาวเคราะห์น้ำแข็ง

ดาวเคราะห์น้ำแข็ง (Ice planet) คือดาวเคราะห์นอกระบบชนิดหนึ่งที่มีลักษณะพื้นผิวเป็นน้ำแข็ง และมีชั้นไครโอสเฟียร์ปกคลุมทั่วดาวเคราะห์ ตัวอย่างวัตถุในระบบสุริยะที่มีลักษณะคล้ายคลึงกับดาวเคราะห์น้ำแข็ง อาทิเช่น ยูโรปา เอนเซลาดัส ไทรทัน ดาวพลูโต อีริส และวัตถุขนาดเล็กในระบบสุริยะอื่น ๆ ที่หนาวเย็น
==ลักษณะและความเอื้อต่อการอยู่อาศัย==
ดาวเคราะห์น้ำแข็งส่วนมากจะมีสีขาวและมีอัตราส่วนสะท้อนทางเรขาคณิตมากกว่า 0.9 พื้นผิวของดาวเคราะห์น้ำแข็งอาจประกอบไปด้วยน้ำ มีเทน แอมโมเนีย คาร์บอนไดออกไซด์ (ในรูปของน้ำแข็งแห้ง) หรือสารระเหยอื่น ๆ โดยขึ้นอยู่กับอุณหภูมิพื้นผิวของดาวเคราะห์ ดาวเคราะห์น้ำแข็งจะมีอุณหภูมิพื้นผิวต่ำกว่า 260 เคลวินหากประกอบด้วยน้ำเป็นส่วนใหญ่ ต่ำกว่า 180 เคลวิน หากประกอบด้วยคาร์บอนไดออกไซด์และแอมโมเนีย หรือต่ำกว่า 80 เคลวินหากมีมีเทนเป็นส่วนประกอบหลัก
ดาวเคราะห์น้ำแข็งโดยมากมีคุณสมบัติที่ไม่เอื้อต่อการอยู่อาศัยของสิ่งมีชีวิต เนื่องจากมีอุณหภูมิที่เย็นจัด ดาวเคราะห์น้ำแข็งอาจมีมหาสมุทรภายในที่อยู่ใต้เปลือกของมัน ซึ่งอาจถูกทำให้อุ่นโดยแกนของมันเองหรือแรงไทดัลจากวัตถุที่อยู่ใกล้เคียง โดยเฉพาะดาวเคราะห์ก๊าซยักษ์ น้ำใต้เปลือกดาวเคราะห์อาจสามารถเอื้อต่อการอยู่อาศัยของสิ่งมีชีวิต รวมไปถึงปลา แพลงก์ตอน และจุลินทรีย์ แพลงก์ตอนและจุลินทรีย์ที่อยู่ใต้เปลือกของดาวเคราะห์จะไม่ทำการสังเคราะห์ด้วยแสงเนื่องจากแสงดาวฤกษ์ถูกบดบังโดยเปลือกน้ำแข็งที่อยู่เหนือน้ำ แต่จะสร้างสารอาหารจากโดยใช้สารเคมีจำเพาะ โดยผ่านกระบวนการสังเคราะห์ทางเคมี หากมีปัจจัยที่เหมาะสม ดาวเคราะห์บางดวงอาจมีชั้นบรรยกาศที่เห็นได้ชัดคล้ายกับไททัน ดาวบริวารของดาวเสาร์ ซึ่งอาจเอื้อต่อการอยู่อาศัยของสิ่งมีชีวิตต่างดาว
==ดาวพลูโตและดาวเคราะห์น้ำแข็งในสมมติฐาน==
แม้ว่าจะมีวัตถุที่ประกอบไปด้วยน้ำแข็งมากมายในระบบสุริยะ แต่ไม่มีวัตถุไหนที่เข้าข่ายเป็นดาวเคราะห์น้ำแข็ง (ดาวพลูโตเคยถูกพิจารณาให้เป็นดาวเคราะห์น้ำแข็ง ก่อนที่จะถูกลดสถานะให้เป็นดาวแคระในปี 2006) ส่วนดาวเคราะห์น้ำแข็งนอกระบบนั้น มีที่สันนิษฐานไว้หลายดวง อาทิ OGLE-2005-BLG-390Lb OGLE-2013-BLG-0341Lb และ MOA-2007-BLG-192Lb เป็นต้น
==ดูเพิ่ม==
ดาวเคราะห์มหาสมุทร
ดาวเคราะห์น้ำแข็งยักษ์
ทฤษฎีโลกลูกหิมะ
ดาวเคราะห์น้ำแข็งในนวนิยายวิทยาศาสตร์
==อ้างอิง==
ประเภทของดาวเคราะห์
ดาวเคราะห์คล้ายโลก
นาฬิกาของคนรักกัน

นาฬิกาของคนรักกัน เป็นซิงเกิลในปี พ.ศ. 2555 ของวงกะลา จากอัลบั้มชุดที่ 8 LOVE INFINITY ประพันธ์เนื้อร้องโดยชนะ เสวิกุล ทำนองโดยประจักษ์ สงค์อิ่ม และเรียงเรียงโดยกะลา ออกจำหน่ายในวันที่ 8 กุมภาพันธ์ พ.ศ. 2555 และมิวสิกวิดีโอเผยแพร่ครั้งแรกในวันที่ 15 กุมภาพันธ์ พ.ศ. 2555 กำกับโดย ณัฐพล มุขขันธ์ และมี ปิติพน พรตรีสัตย์ และ นลินทิพย์ เพิ่มภัทรสกุล มาร่วมแสดงในมิวสิกวิดีโอ
== เนื้อหาของเพลง ==
เนื้อหาของเพลงนี้ เป็นเพลงรักโรแมนติก เกี่ยวกับความรู้สึกของคู่รักข้าวใหม่ปลามันที่อยากมีเวลาด้วยกันนาน ๆ แต่พอถึงเวลาจะต้องห่างกันแม้แค่หันหลังแป๊บเดียวก็คิดถึงกันแล้ว อยากจะอยู่ใกล้กัน เวลามีความรักคนคนเราคงต้องการไปเรียนเช้าขึ้น อยากไปทำงานเร็วขึ้นเพื่อจะได้เจอคนที่เรารัก มันเป็นอารมณ์อ้อนอยากจะเจอแฟน
== การตอบรับ ==
เพลง นาฬิกาของคนรักกัน ติดอันดับสูงสุดที่ 9 จากการจัดอันดับของ95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 1 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2555)
!align="center"|อันดับสูงสุด
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 9
|-
|}
== อ้างอิง ==
เพลงไทยสากล
เพลงในปี พ.ศ. 2555
ซิงเกิลในปี พ.ศ. 2555
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงซอฟต์ร็อกไทย
รูตเบียร์

รูตเบียร์ (root beer) เป็นเครื่องดื่มน้ำอัดลมที่มีรสหวานของอเมริกาเหนือที่ใช้เปลือกรากของต้นซาสซาฟราส สกุลพืชซาสซาฟราส หรือเถาวัลย์ของสไมลักซ์ ออร์นาทา (เป็นที่รู้จักกันคือ ซาร์ซาพาริลา ซึ่งยังถูกนำมาใช้เพื่อทำเครื่องดื่มน้ำอัดลม ซาร์ซาพาริลา) เป็นรสชาติหลัก โดยทั่วไป รูตเบียร์นั้นจะไม่มีแอลกอฮอล์ ปราศจากคาเฟอีน รสหวาน และอัดลมด้วยคาร์บอเนชั่น เช่นเดียวกับเบียร์ มันมักจะมีสีทึบและเต็มไปด้วยฟอง การใช้ซึ่งเป็นที่รู้จักกันอย่างดีคือ การเติมด้วยไอศครีมวานิลลาเพื่อทำให้ลอยอยู่ในรูตเบียร์
เนื่องจากสารซาโฟรล(safrole) เป็นส่วนประกอบสำคัญของซาสซาฟราส ถูกสั่งห้ามโดยองค์การอาหารและยาสหรัฐ(FDA) ในปี ค.ศ. 1960 เนื่องจากเป็นสารก่อให้เกิดมะเร็ง รูทเบียร์ในเชิงพาณิชย์ส่วนใหญ่จึงถูกปรุงแต่งโดยใช้สารปรุงแต่งรสซาสซาฟราส แต่มีเพียงไม่กี่ชนิด (เช่น แฮนเซน) ที่ใช้สารสกัดที่ปราศจากสารซาโฟรล
ผู้ผลิตรูตเบียร์รายใหญ่ ได้แก่ A&W, Barq's, Dad's, Hires, และ Mug
== ประวัติ ==
ประวัติของรูตเบียร์ไม่ทราบแน่ชัด แต่แบ่งได้เป็นสองทฤษฎี โดยทฤษฎีแรก รูตเบียร์ปรากฏในผลงานของวิลเลียม เชกสเปียร์หลายครั้ง ในชื่อสมอลเบียร์ แต่รสอ่อนและบางกว่า และมีแอลกอฮอล์น้อยกว่า ทำจากสมุนไพรและผลเบอร์รี บางคนก็เรียกว่า เบิร์ชเบียร์ (Birch Beer), ซาร์สพาริลลาเบียร์ (Sarsparilla Beer) หรือจินเจอร์เบียร์ (Ginger Beer) และเป็นที่นิยมมากในหมู่ชาวไร่ชาวนาในคริสต์ศตวรรษที่ 18
ส่วนทฤษฎีที่สอง รูตเบียร์เกิดจากการทดลองของ ชาลส์ เอลเมอร์ ไฮส์ เภสัชกรจากฟิลาเดลเฟีย รัฐเพนซิลเวเนีย ที่กำลังคิดค้นสูตรในการผลิตยาสมุนไพร โดยนำรากไม้มาผสมกับสมุนไพรหลายชนิดแล้วหมักไว้ แต่รูตเบียร์ที่ได้ในครั้งแรกมีรสค่อนข้างขม ไฮส์จึงปรับสูตรเรื่อยมาจนเป็นที่พอใจ และนำออกจำหน่ายครั้งแรกเมื่อปี ค.ศ. 1893 ในชื่อ "รูตทรี" แต่ไม่เป็นที่นิยม เขาจึงเปลี่ยนชื่อใหม่เป็น "รูตเบียร์" และเป็นที่นิยมแพร่หลายในเวลาต่อมา
== วิธีการทำแบบดั้งเดิม ==
มีสูตรดั้งเดิมสูตรหนึ่งที่ใช้ในการทำรูตเบียร์ โดยทำมาจากน้ำเชื่อมจากกากน้ำตาลและน้ำ โดยจะปล่อยให้น้ำเชื่อมเย็นเป็นเวลาสามชั่วโมง และนำไปผสมกับรากไม้ (รวมไปถึง  Sassafras Root หรือรากของเทพทาโร, Sassafras Bark หรือเปลือกไม้ของเทพทาโรและระกำ) แล้วเพิ่มยีสต์ และทิ้งเครื่องดื่มไว้ให้หมักเป็นเวลา 12 ชั่วโมง
== ดูเพิ่ม ==
เบียร์
เครื่องดื่ม
ราก
== อ้างอิง ==
เครื่องดื่ม
น้ำอัดลม
กัมปนาท รุดดิษฐ์

พลเอก กัมปนาท รุดดิษฐ์ (ชื่อเดิม: ลมโชย) หรือ บิ๊กโชย ประธานกรรมการบริหารมูลนิธิโครงการหลวง กรรมการในคณะกรรมการมูลนิธิโรงพยาบาลสมเด็จพระยุพราชองคมนตรี  ราชองครักษ์พิเศษอดีตตุลาการศาลทหารสูงสุด อดีตผู้ช่วยผู้บัญชาการทหารบก กรรมาธิการวิสามัญกิจการสภานิติบัญญัติแห่งชาติ
อดีตสมาชิกสภานิติบัญญัติแห่งชาตินายทหารพิเศษประจำหน่วยทหารรักษาพระองค์เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐอดีต รองเลขาธิการคณะรักษาความสงบแห่งชาติได้รับ พระราชทานยศ พลเอกในวันที่ 1 ตุลาคม 2558
วันที่ 9 ธันวาคม พ.ศ. 2560 มีพระราชโองการโปรดเกล้าเป็น ที่ปรึกษากิตติมศักดิ์ มูลนิธิราชประชานุเคราะห์ ในพระบรมราชูปถัมภ์
== ประวัติ ==
เป็นบุตรของนายบุญช่วย กับ นางบุญล้อม รุดดิษฐ์ มีพี่น้อง 6 คน คือ
นางสาวครวญคำนึง รุดดิษฐ์ ที่ปรึกษานายกเทศมนตรีตำบลบางบ่อ
นางชวาลา ปริยพันธุ์ ข้าราชการบำนาญ สังกัดกระทรวงศึกษาธิการ
พลเอก กัมปนาท รุดดิษฐ์ องคมนตรี
พลเรือเอก ลือชัย รุดดิษฐ์  ผู้บัญชาการทหารเรือ อดีตสมาชิกคณะรักษาความสงบแห่งชาติ และอดีตสมาชิกสภานิติบัญญัติแห่งชาติ
พลอากาศตรี เชี่ยวชาญ รุดดิษฐ์ ผู้ทรงคุณวุฒิสำนักงานปลัดกระทรวงกลาโหม
นางสาวอมรรัตน์ รุดดิษฐ์ ถึงแก่กรรม
ชีวิตครอบครัวสมรสกับ ผู้ช่วยศาสตราจารย์ วิศัลย์ศยา รุดดิษฐ์ อาจารย์ประจำสาขาวิชาการสอนภาษาไทย คณะครุศาสตร์ จุฬาลงกรณ์มหาวิทยาลัย และอาจารย์ประจำโรงเรียนสาธิตจุฬาลงกรณ์มหาวิทยาลัย
== การศึกษา ==
โรงเรียนเตรียมทหาร รุ่นที่ 16 โรงเรียนนายร้อยพระจุลจอมเกล้า รุ่นที่ 27 รุ่นเดียวกับ พลเอก เฉลิมชัย สิทธิสาท อดีตผู้บัญชาการทหารบก , พลเอก ธวัช สุกปลั่ง อดีตแม่ทัพภาคที่ 2 และพลโท ภัทรพล รักษนคร อดีตผู้ทรงคุณวุฒิพิเศษกองทัพบก
== การรับราชการ ==
พ.ศ. 2551 ผู้บังคับการจังหวัดทหารบกเพชรบุรี
พ.ศ. 2552 ผู้บัญชาการมณฑลทหารบกที่ 15
พ.ศ. 2552 ผู้บัญชาการกองพลที่ 1 รักษาพระองค์
พ.ศ. 2554 รองแม่ทัพภาคที่ 1
พ.ศ. 2556 ผู้ช่วยเสนาธิการทหารบก ฝ่ายยุทธการ
พ.ศ. 2557 แม่ทัพภาคที่ 1
พ.ศ. 2558 ผู้ช่วยผู้บัญชาการทหารบก
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2543 – 80x80px เหรียญคณะผู้แทนสหประชาชาติในติมอร์ตะวันออก 
== อ้างอิง ==
องคมนตรีในรัชกาลที่ 10
ทหารบกชาวไทย
แม่ทัพภาคที่ 1
บุคคลจากจังหวัดสมุทรปราการ
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากวิทยาลัยป้องกันราชอาณาจักร
ผู้ได้รับปริญญากิตติมศักดิ์จากมหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
ทอล์กเดอร์ตี (เพลงเจสัน เดอรูโล)

"ทอล์กเดอร์ตี" (Talk Dirty) เป็นเพลงของนักร้อง นักแต่งเพลงชาวอเมริกัน เจสัน เดอรูโล ออกจำหน่ายเป็นซิงเกิลที่สองของสตูดิโออัลบั้มชุดที่สาม แทตทูส์ (2013) ในยุโรปและโอเชียเนีย ต่ออัลบั้มดังกล่าวถูกเปลี่ยนชือใหม่เป็นอัลบั้มทอล์กเดอร์ตี ออกจำหน่ายในสหรัฐอเมริกา และมีรายชื่อเพลงที่เปลี่ยนแปลงไป เพลงออกจำหน่ายเป็นซิงเกิลที่สามในสหรัฐอเมริกาวันที่ 7 มกราคม ค.ศ. 2014 มีนักร้องแร็ปร่วมรับเชิญด้วยได้แก่ ทูเชนส์ กลายเป็นซิงเกิลแรกของเดอรูโลที่มีนักร้องรับเชิญ เพลงเขียนโดยเจสัน เดอรูโล ทูเชนส์ เอริก เฟรดเดอริก เจสัน เอวิแกน ฌอน ดักลาส โอรี แคปแลน ทาเมียร์ มุสแก็ต และโทเมร์ โยเซฟ ขณะที่มีริกกี้ รี้ด จากวงวอลล์เปเปอร์ เป็นผู้ผลิตเพลง และได้สอดแทรกตัวอย่างเพลง "เฮอร์เมทิโค" ของวงดนตรีอิสราเอล บอลเคินบีตบ็อกซ์ จากอัลบั้ม นูเหม็ด ปี ค.ศ. 2007 ด้วย
มิวสิกวิดีโอเพลง "ทอล์กเดอร์ตี" กำกับโดย โคลิน ทิลลี ที่ได้นำเอารูปแบบการเต้นจากวัฒนธรรมต่าง ๆ มาใส่ไว้ มิวสิกวิดีโอออกอากาศทางบัญชีในยูทูบของเดอรูโลเมื่อวันที่ 7 สิงหาคม ค.ศ. 2013 หลังจากออกจำหน่าย "ทอล์กเดอร์ตี" เปิดตัวที่อันดับหนึ่งบนชาร์ตซิงเกิลของออสเตรเลีย กลายเป็นซิงเกิลแรกของทูเชนส์ที่ขึ้นอันดับหนึ่ง และขึ้นอันดับสองในนิวซีแลนด์ และติดชาร์ตในประเทศแถบยุโรปจำนวนมาก
== ชาร์ต ==
===ชาร์ตประจำสัปดาห์===
===ชาร์ตสิ้นปี===
== การรับรอง ==
== ประวัติวางจำหน่าย ==
== อ้างอิง ==
ซิงเกิลในปี พ.ศ. 2556
เพลงในปี พ.ศ. 2556
เพลงของเจสัน เดอรูโล
เพลงของทูเชนส์
เพลงที่มีเนื้อหาเกี่ยวกับเพศ
เพลงหลายภาษา
ซิงเกิลอันดับ 1 ในประเทศออสเตรเลีย
ซิงเกิลอันดับ 1 ในประเทศเยอรมนี
ซิงเกิลอันดับ 1 ในชาร์ตซิงเกิลแห่งสหราชอาณาจักร
แบลงก์สเปซ

"แบลงก์สเปซ" (Blank Space) เป็นเพลงของนักร้อง นักร้องเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่ห้า 1989 (2014) เพลงเขียนโดยสวิฟต์ แมกซ์ มาร์ติน และเชลล์แบ็ก เพลงออกจำหน่ายทางคลื่นวิทยุเพลงร่วมสมัยโดยสังกัดรีพับลิกเรเคิดส์ ในวันที่ 10 พฤศจิกายน ค.ศ. 2014 เป็นซิงเกิลที่สองของอัลบั้มถัดจากเพลง "เชกอิตออฟ" ด้านดนตรี "แบลงก์สเปซ" เป็นเพลงอิเล็กโทรป็อป และมินิมัลป็อปมีเนื้อเพลงเหน็บแนมเกี่ยวกับความเข้าใจของสื่อมีต่อสวิฟต์และความสัมพันธ์ของเธอ
"แบลงก์สเปซ" ประสบความสำเร็จเชิงพาณิชย์อย่างมาก ขึ้นอันดับหนึ่งบนชาร์ตบิลบอร์ดฮอต 100 ตามหลังเพลง "เชกอิตออฟ" สวิฟต์กลายเป็นผู้หญิงคนแรกในประวัติศาสตร์ 56 ปีของฮอต 100 ที่มีเพลงอันดับหนึ่งแทนที่เพลงของตนเอง นักวิจารณ์มากมายรวมเพลงนี้ไว้ในรายชื่อเพลงแห่งปี เพลงยังขึ้นอันดับหนึ่งในแคนาดาและออสเตรเลีย และติดสิบอันดับแรกในออสเตรีย สาธารณรัฐเช็ก เยอรมนี นิวซีแลนด์ สเปน และสหราชอาณาจักร
มิวสิกวิดีโอกำกับโดยโจเซฟ คาห์น และใช้เวลาถ่ายทำมากกว่า 3 วัน มียอดผู้ชมในช่องวีโวถึง 1 พันล้านคน กลายเป็นเพลงที่สี่และเป็นเพลงที่ทำเช่นนี้ได้เร็วที่สุด เป็นมิวสิกวิดีโอเพลงของศิลปินหญิงที่มียอดผู้ชมมากที่สุดทั้งในยูทูบและวีโว และเป็นที่สามจากศิลปินทั้งหมด มีการแสดงเพลงนี้ในงานประกาศรางวัลอเมริกันมิวสิกอะวอดส์ 2014 เป็นส่วนหนึ่งของรายการ "เทย์เลอร์ สวิฟต์ 1989 ซีเคร็ตเซสชันวิตไอฮาร์ตเรดิโอ" ในวันที่ 27 ตุลาคม ค.ศ. 2014 ที่นครนิวยอร์กด้วย
== อ้างอิง ==
== แหล่งข้อมูลอื่น ==
American Express Unstaged: Taylor Swift Experience website 
Lyrics & Chords for "Blank Space" on YouTab  
เพลงในปี พ.ศ. 2557
ซิงเกิลในปี พ.ศ. 2557
เพลงของเทย์เลอร์ สวิฟต์
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในคะเนเดียนฮอต 100
เพลงบันทึกเสียงที่ผลิตโดยแมกซ์ มาร์ติน
เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
เพลงที่ประพันธ์คำร้องโดยเทย์เลอร์ สวิฟต์
เพลงที่ประพันธ์คำร้องโดยแมกซ์ มาร์ติน
เพลงที่ประพันธ์คำร้องโดยเชลล์แบ็ก (โปรดิวเซอร์เพลง)
ซิงเกิลสังกัดบิกแมชีนเรเคิดส์
จอห์น สโตนส์

จอห์น สโตนส์ (John Stones; เกิด 28 พฤษภาคม ค.ศ. 1994) เป็นนักฟุตบอลชาวอังกฤษ ปัจจุบันเล่น ในตำแหน่งเซ็นเตอร์แบ็กให้กับแมนเชสเตอร์ซิตี และทีมชาติอังกฤษ
สโตนส์สร้างชื่อขึ้นมาจากการเล่นให้กับเอฟเวอร์ตันถึง 3 ฤดูกาล จนกลายเป็นที่ต้องการตัวของหลายสโมสร และได้ย้ายมาสู่แมนเชสเตอร์ซิตีในช่วงก่อนเปิดฤดูกาล 2016–17 ด้วยสัญญา 6 ปี ค่าตัวคาดว่า 47.5 ล้านปอนด์ (ประมาณ 2,232.5 ล้านบาท)  เป็นกองหลังชาวอังกฤษที่มีค่าตัวแพงที่สุดในประวัติศาสตร์
== อ้างอิง ==
== แหล่งข้อมูลอื่น ==
John Stones Player Profile  at Everton F.C.
กองหลังฟุตบอล
นักฟุตบอลชาวอังกฤษ
นักฟุตบอลทีมชาติอังกฤษ
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลแมนเชสเตอร์ซิตี
ผู้เล่นในพรีเมียร์ลีก
บุคคลที่ยังมีชีวิตอยู่
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากบาร์นสลีย์
ผู้เล่นในชุดชนะเลิศยูฟ่าแชมเปียนส์ลีก
ไฟฟ์ (อัลบั้มมารูนไฟฟ์)

ไฟฟ์ (V) เป็นสตูดิโออัลบั้มลำดับที่ห้าของวงดนตรีป๊อปร็อกอเมริกัน มารูนไฟฟ์ ออกจำหน่ายโดยค่ายอินเตอร์สโคปเรเคิดส์ เมื่อวันที่ 29 สิงหาคม ค.ศ. 2014
ไฟฟ์ เป็นอัลบั้มแรกของมารูนไฟฟ์ที่ออกจำหน่ายโดยค่ายอินเตอร์สโคปหลังสังกัดเก่าคือเอแอนด์เอ็มอ็อกโทนเรเคิดส์โอนย้ายศิลปินจำนวนมากมายังค่ายดังกล่าว อัลบั้มยังได้ตำแหน่งคีย์บอร์ด เจสซี คาร์ไมเคิล กลับมาร่วมงานหลังจากหายไปจากการบันทึกเสียง การทัวร์คอนเสิร์ต และการส่งเสริมอัลบั้มโอเวอร์เอกซ์โพสด์ อัลบั้มไฟฟ์เปิดตัวที่อันดับหนึ่งบนชาร์ตบิลบอร์ด 200 ขายได้ 164,000 หน่วยในสัปดาห์แรก อัลบั้มมีซิงเกิล 3 เพลง ได้แก่ "แม็ปส์" "แอนิมัลส์" และ "ชูการ์" ขึ้นสูงสุดที่อันดับ 6, 3 และ 2 บนชาร์ตบิลบอร์ดฮอต 100 ตามลำดับ ซิงเกิล "ดิสซัมเมอส์กอนนาเฮิร์ตไลก์อะมาเธอร์ฟักเกอร์" ออกจำหน่ายในวันที่ 15 พฤษภาคม ค.ศ. 2015 ซิงเกิลที่ห้า "ฟิลิงส์" ออกจำหน่ายวันที่ 15 กันยายน ค.ศ. 2015
== รายชื่อเพลง ==
หมายเหตุ
ระบุเป็นโปรดิวเซอร์เพลงสมทบ
ระบุเป็นโปรดิวเซอร์เพลงในด้านเสียงร้อง
ระบุเป็นผู้รีมิกซ์
== อ้างอิง ==
อัลบั้มเพลงของมารูนไฟฟ์
อัลบั้มเพลงในปี พ.ศ. 2557
อัลบั้มเพลงภาษาอังกฤษ
อัลบั้มเพลงที่ผลิตโดยแมกซ์ มาร์ติน
อัลบั้มเพลงของค่ายอินเตอร์สโคปเรเคิดส์
อัลบั้มเพลงที่ผลิตโดยเชลล์แบ็ก
อัลบั้มเพลงของค่ายยูนิเวอร์แซลมิวสิกกรุป
อัลบั้มเพลงที่ผลิตโดยเบนนี บลังโก
อัลบั้มเพลงที่ผลิตโดยไรอัน เท็ดเดอร์
อินโดนีเซียแอร์เอเชีย เที่ยวบินที่ 8501

อินโดนีเซียแอร์เอเชีย เที่ยวบินที่ 8501 (QZ8501/AWQ8501) เป็นเที่ยวบินโดยสารระหว่างประเทศ เส้นทางการบินจากเมืองซูราบายา ประเทศอินโดนีเซีย ไปประเทศสิงคโปร์ ปฏิบัติการโดยอากาศยานแอร์บัส เอ 320-216 ของอินโดนีเซียแอร์เอเชีย ทะเบียน PK-AXC สูญหาย เมื่อวันที่ 28 ธันวาคม 2557 บนเครื่องมีผู้โดยสาร 155 คน ลูกเรือ 7 คน พบซากเครื่องบินอีก 2 วันให้หลัง บริเวณช่องแคบการีมาตา ห่างจากบริเวณที่สูญหาย 10 กิโลเมตร
อินโดนีเซียแอร์เอเชียเป็นบริษัทในเครือสายการบินแอร์เอเชียของมาเลเซีย
== การสูญหาย ==
อินโดนีเซียแอร์เอเชีย เที่ยวบินที่ 8501 บินจากท่าอากาศยานนานาชาติจูวันดา เมืองซูราบายา เมื่อเวลา 05:35 นาฬิกา (ตามเวลาอินโดนีเซียตะวันตก) มีกำหนดลงจอดที่ท่าอากาศยานชางงีสิงคโปร์ ในเวลา 08:30 นาฬิกา ตามเวลามาตรฐานสิงคโปร์ ซึ่งตรงกับเวลามาตรฐานไทยทั้งสองเขตเวลา
อากาศยานนี้อยู่ในการควบคุมของการจราจรอากาศอินโดนีเซียเมื่อขอเบี่ยงเส้นทางจากเส้นทางการบินเดิมเพราะสภาพอากาศเลวร้าย นักบินขอปีนขึ้น 38,000 ฟุต (11,600 เมตร) เพื่อหลบเมฆทึบ ซึ่งผู้ควบคุมการจราจรทางอากาศปฏิเสธเพราะการจราจรทางอากาศหนาแน่น แม้ความสูงสุดท้ายที่ช่องรับส่งผ่านสัญญาณบ่งชี้และที่ไฟลต์เรดาร์24 รวบรวม คือ 32,000 ฟุต (9,750 เมตร) เครื่องบินเสียการติดต่อกับศูนย์ควบคุมการจราจรทางอากาศเมื่อ 06:17 (ตามเวลาอินโดนีเซียตะวันตก) ขณะเดินทางใกล้เกาะเบอลีตุง (Belitung) เหนือทะเลชวาระหว่างกาลีมันตัน (บอร์เนียว) กับชวา ซึ่งยังอยู่ภายใต้การควบคุมจราจรทางอากาศอินโดนีเซีย ที่ความสูงและความเร็วปกติ การวิเคราะห์ทางอุตุนิยมวิทยาเปิดเผยว่า อากาศยานกำลังขวางกลุ่มพายุระหว่างไม่กี่นาทีก่อนสาบสูญ
=== ลำดับเหตุการณ์ ===
== หมายเหตุ ==
== อ้างอิง ==
== แหล่งข้อมูลอื่น ==
แอร์เอเชีย
อุบัติเหตุทางการบินในปี พ.ศ. 2557
อุบัติเหตุทางการบินในประเทศอินโดนีเซีย
อุบัติเหตุของเครื่องบินแอร์บัส เอ320
ทะเลชวา
อุบัติเหตุที่เกิดขึ้นกับอินโดนีเซียแอร์เอเชีย
พบดาว 2

พบดาว 2 อัลบั้มชุดพิเศษจาก อาร์เอสซาวด์ ออกวางแผงครั้งแรกเมื่อปี 2529 เป็นการต่อยอดความสำเร็จจากอัลบั้ม พบดาว ที่ออกวางแผงเมื่อปี 2527 หรือสองปีก่อนหน้านั้น
โดยนักร้องในอัลบั้มชุดนี้ยังคงเป็นสี่หนุ่มจากพบดาวชุด
แรกและนำนักร้องอีก 7 คนมาร่วมในอัลบั้มนี้ด้วย  รูปแบบเพลงยังคงเป็นการนำเอาเพลงดังในอดีต
มาทำดนตรีและร้องใหม่
== สมาชิก ==
รณชัย ถมยาปริวัฒน์ (อ๊อด คีรีบูน)
สุทธิพงษ์ วัฒนจัง (ชมพู ฟรุตตี้)
ประวิตร เปรื่องอักษร (แซม ซิกเซนต์)
มานิตย์ พาชิยานุกูล (นิด เชอรี่พิงค์)
โอภาส ทศพร (อ๊อด บรั่นดี)
สมพร  ปรีดามาโนช (ปิง ฟรุตตี้)
พีระพงษ์ พลชนะ   (ต้อม เรนโบว์)
ไพศาล  อัญญธนา  (ศาล คีรีบูน)
ธนา  ศิริจันทร์สว่าง  (โอ๋ ดิออพติค)
ชาญชัย บุญรัตนไพลิน (ตั้ม แอตลาส)
สุชาติ  จันทร์ต้น (อี๊ด เรนโบว์)
== เพลงในอัลบั้ม ==
เด็ดดอกรัก
ทาสเทวี
บางหลวง
รักลอยลม
จับกระแต
นกขมิ้น
แม่กลอง
เพ้อ
ลานเท
แม่ยอดรัก
น้ำตาคลอ
ถ้าคุณบอกผม
ง้อเพราะรัก
อัลบั้มเพลงไทยสากล
อัลบั้มเพลงในปี พ.ศ. 2529
อาหารอังกฤษ

อาหารอังกฤษ (English cuisine) หมายถึงอาหารที่ประกอบขึ้นตามวัฒนธรรมของชาวอังกฤษ มีลักษณะเฉพาะเป็นของตัวเอง แต่ก็มีลักษณะร่วมกับอาหารสหราชอาณาจักรอยู่มาก ส่วนใหญ่เป็นเพราะการนำเข้าวัตถุดิบและความคิดจากที่อื่น ๆ เช่น อเมริกาเหนือ จีน และอินเดียในสมัยจักรวรรดิอังกฤษ รวมทั้งเป็นผลมาจากการอพยพย้ายถิ่นเข้ามาหลังสงครามโลกครั้งที่ 2
อันเดร์ อีตูร์รัสเป

อันเดร์ อีตูร์รัสเป เดร์เตอาโน (Ander Iturraspe Derteano) เกิดเมื่อวันที่ 8 มีนาคม ค.ศ. 1989 เป็นนักฟุตบอลชาวสเปน ปัจจุบันเล่นให้กับสโมสรอัตเลติกเดบิลบาโอ
== อ้างอิง ==
== แหล่งข้อมูลอื่น ==
Athletic Bilbao profile
BDFutbol profile
Futbolme profile 
บุคคลที่ยังมีชีวิตอยู่
นักฟุตบอลชาวบาสก์
นักฟุตบอลชาวสเปน
กองกลางฟุตบอล
ผู้เล่นในลาลิกา
นักฟุตบอลทีมชาติสเปน
ชีวิลบีเลิฟด์

"ชีวิลบีเลิฟด์" (She Will Be Loved) เป็นซิงเกิลที่สามของวงดนตรีอเมริกัน มารูนไฟฟ์ จากอัลบั้มเปิดตัว ซองส์อะเบาต์เจน ออกจำหน่ายในปี ค.ศ. 2004 ขึ้นอันดับที่ห้าในสหรัฐอเมริกา และนับถึงเดือนธันวาคม ค.ศ. 2012 เพลงขายได้มากกว่า 2,722,000 ดิจิตอลดาวน์โหลด เพลงขึ้นอันดับที่สี่ในสหราชอาณาจักร เพลงขึ้นอันดับที่หนึ่งในออสเตรเลียนาน 5 สัปดาห์ มิวสิกวิดีโอนำแสดงโดยเคลลี เพรสตัน ในรักสามเส้ากับแอดัม เลอวีน วิดีโอมีโทนสีแบบซีเปีย
เพลงประสบความสำเร็จเช่นเดียวกับซิงเกิลก่อนหน้าได้แก่ "ดิสเลิฟ" และ "ฮาร์ดเดอร์ทูบรีธ" ขึ้นอันดับหนึ่งบนชาร์ตเมนสตรีมท็อป 40 และอดัลต์ท็อป 40 แต่กลับทำให้คลื่นวิทยุอัลเทอร์เนทีฟจำนวนมากลบเพลงของมารูนไฟฟ์ออกไปจากรายการเพลง เนื่องจากเพลงใหม่ของวงนั่นดนตรีเบาเกินไปสำหรับผู้ฟังแนวอัลเทอร์เนทีฟร็อก
==อ้างอิง==
ซิงเกิลในปี พ.ศ. 2547
เพลงของมารูนไฟฟ์
ซิงเกิลอันดับ 1 ในประเทศออสเตรเลีย
อัปทาวน์ฟังก์

"อัปทาวน์ฟังก์" (Uptown Funk) เป็นเพลงของโปรดิวเซอร์ชาวอังกฤษ มาร์ก รอนสัน และร้องรับเชิญโดยบรูโน มาส์ จากสตูดิโออัลบั้มลำดับที่สี่ของรอนสัน อัปทาวน์สเปเชียล (2015) โซนี่ มิวสิค เอ็นเตอร์เทนเมนท์ออกจำหน่ายเพลงเป็นซิงเกิลเปิดตัวในวันที่ 10 พฤศจิกายน ค.ศ. 2014 เจฟฟ์ แบสเกอร์ ช่วยเขียนและผลิตเพลง และได้ฟิลิป ลอว์เรนซ์มาช่วยเขียนด้วย เป็นการร่วมมือกับรอนสันเป็นครั้งที่สี่ (ถัดจากเพลงของมาส์ ได้แก่เพลง "ล็อกต์เอาต์ออฟเฮเวน" "มูนไชน์" และ "กอริลลา") และร่วมมือกับแบสเกอร์เป็นครั้งที่หก (ถัดจากเพลง "ทอล์กกิงทูเดอะมูน" "ยังเกิลส์" และสามเพลงที่กล่าวถึงก่อนหน้า)
ซิงเกิลประสบความสำเร็จ ขึ้นอันดับหนึ่งบนบิลบอร์ดฮอต 100 ยาวนาน 14 สัปดาห์ติดต่อกัน บนชาร์ตซิงเกิลแห่งสหราชอาณาจักร 7 สัปดาห์ และในอีกหลายประเทศ ได่แก่ เช่น ออสเตรเลีย แคนาดา ฝรั่งเศส ไอร์แลนด์ และนิวซีแลนด์ ในสัปดาห์วันที่ 25 มกราคม ค.ศ. 2015 ซิงเกิลนี้ถูกเปิด 2.34 ล้านครั้งตามที่บันทึกไว้ในสัปดาห์เดียว แต่ต่อมาถูกขึ้นนำด้วยเพลง "เลิฟมีไลก์ยูดู" ของเอลลี โกลดิง (เปิด 2.58 ล้านครั้ง) และถูกเปิดทั่วโลกในสัปดาห์แรก 15.5 ล้านครั้ง ขึ้นนำซิงเกิลนี้ซึ่งเปิด 15 ล้านครั้ง "อัปทาวน์ฟังก์" ยังทำสถิติเปิดมากที่สุดในหนึ่งสัปดาห์ในสหรัฐอเมริกา จำนวน 4.8 ล้านครั้ง ใน ค.ศ. 2015 "อัปทาวน์ฟังก์" ทำให้รอนสันชนะรางวัลบริตอะวอดส์ สาขาซิงเกิลบริติชแห่งปี
== อ้างอิง ==
== แหล่งข้อมูลอื่น ==
ซิงเกิลอันดับ 1 ในชาร์ตซิงเกิลแห่งสหราชอาณาจักร
เพลงของมาร์ก รอนสัน
เพลงของบรูโน มาส์
ซิงเกิลอันดับ 1 ในประเทศออสเตรเลีย
ซิงเกิลอันดับ 1 ในประเทศนิวซีแลนด์
ซิงเกิลอันดับ 1 ในชาร์ตซิงเกิลแห่งไอร์แลนด์
เพลงในปี พ.ศ. 2557
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในประเทศแคนาดา
อินเทอร์เน็ตมีม
รางวัลแกรมมี สาขาขับร้องเพลงป็อปคู่/กลุ่มยอดเยี่ยม
จี้ตู้

เจิ้งชินหวัง ซึ่งมีพระนามเดิมว่า จี้ตู้ (ค.ศ.1633-1660) เป็นพระโอรสพระองค์ที่สองของจีเอ่อร์ฮาหล่าง ได้รับราชการในรัชสมัยจักรพรรดิซุ่นจื้อ ซุ่นจื้อปีที่ 3 ได้รับพระอิสริยยศเป็นเจี่ยนจวิ้นหวัง และในปีซุ่นจื้อที่ 14 ได้เลื่อนขึ้นเป็นชินหวัง
หลังการสิ้นพระชนม์ของพระบิดา พระองค์ได้สืบทอดตำแหน่งเจิ้งชินหวังแทน โดยทรงดำรงตำแหน่งเพียง 3 ปี
==พระบรมวงศานุวงศ์==
พระบิดา : จีเอ่อร์ฮาหล่าง
พระโอรส
* เจ้าชายหล่าปู้ (喇布,1654-1681) อี่เก๋อเจี่ยนชินหวัง(已革简亲王,1670-1681)
* เจ้าชายเต๋อไซ (德塞,1654-1670) เจี่ยนฮุ่ยชินหวัง(简惠亲王,1661-1670)
* เจ้าชายหย่าปู้ (雅布,1658-1701) เจี่ยนซิวชินหวัง(簡修親王,1683-1701)
พระธิดา
* เจ้าหญิงกู้หลุนตวนหมิ่นกงจวู่ (固伦端敏公主,1653–1729); จักรพรรดิซุ่นจื้อทรงรับเป็นพระราชธิดาบุญธรรม
เจิ้งชินหวัง
คันทรีร็อก

คันทรีร็อก  เป็นแนวเพลงย่อยของดนตรีคันทรี เกิดขึ้นจากการผสมผสานระหว่างดนตรีร็อกกับดนตรีคันทรี โดยทั่วไปจะใช้ในกล่าวถึงกระแสของนักดนตรีร็อกที่เริ่มต้นบันทึกผลงานในแบบคันทรี ในปลายคริสต์ทศวรรษ 1960 และต้นคริสต์ทศวรรษ 1970 นักดนตรีเหล่านี้ได้บันทึกผลงานในชื่อแนวเพลงร็อก และใช้แนวคันทรี ได้แก่ การร้องเพลง และเครื่องดนตรีที่เพิ่มเข้ามา รวมถึงลักษณะเฉพาะตัวของดนตรี คือใช้เครื่องดนตรี เพดัลสตีลกีตาร์ คันทรีร็อกเริ่มต้นด้วย บ็อบ ดิลลัน และ เดอะเบิดส์ และเป็นถึงที่นิยมกันมากที่สุดในคริสต์ทศวรรษ 1970 ด้วยศิลปินอย่าง เอมมีลู แฮร์ริส, อีเกิลส์ และ ดูบบี บราเธอร์ส นอกจากนี้ คันทรีร็อกยังได้รับอิทธิพลจากแนวเพลงอื่น เช่น เดอะแบนด์, เกรตฟูลเดด, ครีเดนซ์ เคลียร์วอเทอร์ รีไววอล, เดอะโรลลิงสโตนส์ และผลงานเดี่ยวของจอร์จ แฮร์ริสัน
== อ้างอิง ==
คันทรีร็อก
ประเภทดนตรีร็อก
ประเภทดนตรีคันทรี
ผับร็อก (สหราชอาณาจักร)

ผับร็อก  เป็นแนวเพลงประเภทหนึ่งของดนตรีร็อก ที่ถูกพัฒนาขึ้นในช่วงต้นถึงกลางคริสต์ทศวรรษ 1970 ในสหราชอาณาจักร เมื่อมองย้อนไปก่อนหน้านี้ ผับร็อกมีการต่อต้านกับดนตรีโพรเกรสซิฟร็อก และแกลมร็อก ถึงแม้จะเป็นช่วงเวลาที่ไม่นาน ที่ผับร็อกได้หลีกเลี่ยงการจัดแสดงที่สถานบันเทิง และหันมาแสดงเพลงร็อกในผับเล็ก ๆ และคลับต่าง ๆ ในช่วงแรก และเป็นตัวเร่งสำคัญให้แนวเพลงพังก์ร็อกมีความโดดเด่น

== ดูเพิ่ม ==
การาจร็อก
ม็อดรีไววอล
นิวเวฟ
พาวเวอร์ป็อป
รูตส์ร็อก
== อ้างอิง ==
== หนังสืออ่านเพิ่ม ==
Blaney, John (2011) - A Howlin' Wind: Pub Rock And The Birth of New Wave (London: Soundcheck Books). ISBN 0-9566420-4-7
Savage, Jon (1991). England's Dreaming: The Sex Pistols and Punk Rock (London: Faber and Faber). ISBN 0-312-28822-0
Lydon, John (1995). Rotten: No Irish, No Blacks, No Dogs (New York: Picador). ISBN 0-312-11883-X
Birch, Will (2003). ''No Sleep Till Canvey Island: The Great Pub Rock Revolution (1st ed. London: Virgin Books) ISBN 0-7535-0740-4.
== แหล่งข้อมูลอื่น ==
Southend Music Venues  by Southend Sites
Pub Rock at Nostalgia Central
ประเภทดนตรีร็อก
วัฒนธรรมชาวยุโรป
เกเด

เกเด้ (Guede) ปีศาจผู้ดูแลคนตาย ในลัทธิวูดู
เกเด้ เป็นผีของประเทศเฮติ เกเด้มักปรากฏตัวในรูปร่างชายผอมสวมชุดดำ ใส่หมวกทรงสูงสีดำ และแว่นตาดำ หยั่งรู้เรื่องราวทุกอย่างของมนุษย์
เกเด้มีพ่อชื่อว่าบารอนซาเมดี้  และแม่ชื่อว่ามามองบริจิต เกเด้ชอบเหล้า บุหรี่ ไม่ก็อาหารใส่พริกไทยเยอะๆ ปรากฏได้ทุกเวลา นอกจากเกเด้แล้ว ยังมีบาบาโก้ เกเด้นิโบ และเกเด้มาซากา เป็นต้น
ปรัมปราวิทยา